stanford-oval/wikipedia huggingface dataset:
פונס אלר

| --- | --- |

פונס אלר
 לידה:  3 במאי 1896 אמסטרדם, הולנד הולנד
 פטירה:  21 בדצמבר 1981 (בגיל 85) רולדי, הולנד הולנד
 מדינה:  ממלכת ארצות השפלה 
 השכלה:  Cadettenschool  Koninklijke Militaire Academie 
 השתייכות:   צבא הולנד
 תקופת הפעילות:  3 במרץ 1916 – 1 במאי 1954 (38 שנים)
 דרגה:   לוטננט גנרל
 תפקידים בשירות
 יושב ראש מטה ההגנה המאוחד
 עיטורים
 אביר במסדר האריה ההולנדי (24 באפריל 1951)  מפקד בלגיון ההצטיינות (26 ביולי 1951)  Grand Officer of the Order of the Southern Cross (25 בינואר 1957)  Officers' Cross (6 בדצמבר 1931)  קצין גבוה במסדר אורנז'-נסאו (24 בספטמבר 1953)  קצין גבוה במסדר הארז (27 ביוני 1959) 
 
איזאק אלפונס "פונס" אלר (בהולנדית: Izaäk Alphonse "Fons" Aler; 3 במאי 1896 – 21 בדצמבר 1981) היה לוטננט גנרל הולנדי אשר שימש כמפקד חיל האוויר המלכותי ההולנדי, ולתקופה קצרה אף שימש כיושב ראש מטה ההגנה המאוחד (מקביל לרמטכ"ל).
ביוגרפיה

אלר נולד באמסטרדם ב-3 במאי 1896. ב-1917 הוא התגייס לצבא הולנד ולמד באקדמיה הצבאית המלכותית ההולנדית. הוא למד טיסה, ולתקופה קצרה שרת בחיל אוויר הטרי של הולנד. כעבור זמן קצר הוא עזב את הצבא והחל לעבוד כטייס עבור חברת KLM. כמו כן שימש כראש השירות הטכני בנמל התעופה סכיפהול. ב-1939 פרצה מלחמת העולם השנייה, והולנד הכריזה על גיוס כללי. אלר נאלץ לחזור ולהצטרף לחיל האוויר. לאחר המלחמה המשיך אלר לשרת בצבא, ובשל ניסיונו העשיר בתחום התעופה, מונה ב-1946 למפקד חיל האוויר. במסגרת תפקידו, היה עליו לבנות מחדש את חיל האוויר ההרוס. אלר דאג לרכישת מטוסים חדשים עבור חיל האוויר ולהקמת מנגנון אימונים. הוא אף דאג להקים בית ספר ראשון לתעופה צבאית בהולנד. כמו כן הוא פעל להפיכתו של חיל האוויר לזרוע עצמאית. ב-1 בינואר 1953 הוא מונה ליושב ראש מטה ההגנה המאוחד (מקביל לרמטכ"ל). עם זאת, ב-1 באוקטובר של אותה שנה הוא פרש מהצבא ומונה למנכ"ל KLM. הוא סיים את תפקידו זה ב-1 במאי 1961.
עיסאווי פריג'

עִיסָאוּוִי פְרֵיג' (בערבית: عيساوي فريج; נולד ב-14 בדצמבר 1963) הוא פוליטיקאי ערבי-ישראלי שכיהן כשר לשיתוף פעולה אזורי וחבר כנסת מטעם מפלגת מרצ. רואה חשבון במקצועו.
פריג' הוא השר המוסלמי השני בהיסטוריה של ישראל, אחרי ראלב מג'אדלה.
ביוגרפיה

פריג' נולד ב-1963 בכפר קאסם, למשפחה מוסלמית לכמאל ואמנה. הוריו עובדים כפלאח ועקרת בית. סבו ניצל בזמן טבח כפר קאסם כשהתחזה למת, ושני אחים של סביו היו בין הנרצחים.
בשנת 1982 החל ללמוד באוניברסיטה העברית בירושלים וקיבל תואר ראשון בכלכלה וחשבונאות. בשנת 1991 הוסמך כרואה חשבון ועבד כרואה חשבון עצמאי.
בעת לימודיו באוניברסיטה הצטרף לתא הסטודנטים היהודי-ערבי "קמפוס", ואחר-כך עבר למפלגת רצ וממנה ליורשתה מרצ. כיהן בהן בשורה של תפקידים, בהם יו"ר נשיאות ועידת מרצ וחבר הנהלת המפלגה. בנוסף, שימש בתפקידים ציבוריים שונים, בהם חבר מזכירות "שלום עכשיו", חבר מועצת יוזמת ז'נבה וחבר דירקטוריון "צוותא" שבתל אביב. פריג' הוא מקים הפורום לעידוד יזמות עסקית יהודית-ערבית.
פעילות פוליטית

התמודד לכנסת לראשונה בבחירות לכנסת השש עשרה (2003). בבחירות לכנסת התשע עשרה נבחר למקום החמישי ברשימת מרצ (לאחר שסירב להיכנס למקום השביעי המשוריין לערבים), ונבחר מטעם המפלגה לכנסת ה-19. בבחירות לכנסת ה-20 נבחר למקום השלישי ברשימת מרצ לכנסת ונבחר לכהונה נוספת.
בכנסת ה-19 וה-20 כיהן כחבר בוועדת החינוך, התרבות והספורט, ממלא-מקום בוועדת הכספים, ויושב-ראש בשדולות הבאות: השדולה לקידום תעשיית הייטק במגזר הערבי, השדולה למען קידום התעסוקה במגזר הערבי והשדולה לקידום הספורט ואורח החיים הספורטיבי.
עקב התפטרות זהבה גלאון מהכנסת, מונה פריג' בנובמבר 2017 לחבר בוועדת החוץ והביטחון. ב-2018 היה חבר הכנסת הערבי הראשון שנואם באירוע גאווה, כשנאם באירוע הגאווה היהודי-ערבי בלוד.
לקראת הבחירות לכנסת ה-22 הודיע שיתמודד על ראשות מרצ לצד מוסי רז על כהונה של שני יושבי ראש – אחד ערבי ואחד יהודי. בהמשך הסירו את התמודדותם. בבחירות שובץ במקום השישי ברשימת "המחנה הדמוקרטי" ולא נבחר לכנסת. בבחירות לכנסת ה-23 שובץ במקום ה-11 ברשימת "העבודה-גשר-מרצ" בעקבות שריון יאיר גולן ברשימה המאוחדת, שריון שספג ביקורת מצד פריג'. כיהן כח"כ בכנסת ה-24 לאחר שהוצב במקום החמישי ברשימת מרצ ונבחר לכנסת עד להתפטרותו ממנה במסגרת החוק הנורווגי ב-18 ביולי 2021.
עם הקמת ממשלת ישראל השלושים ושש מונה פריג' לתפקיד השר לשיתוף פעולה אזורי. שבועיים לאחר הקמת הממשלה הוא הכריז על מינוי רוני אלון לתפקיד מנכ"לית המשרד לשיתוף פעולה אזורי.
ב-1 באוגוסט 2021 יזם ביחד עם שר הבינוי והשיכון זאב אלקין תוכנית להוספת כ-15 אלף היתרי עבודה לפלסטינים בישראל.
ב-3 באוקטובר 2021, ביחד עם יו"ר מרצ שר הבריאות ניצן הורוביץ ויו"ר סיעת מרצ בכנסת מיכל רוזין, נפגש במוקטעה עם יו"ר הרשות הפלסטינית מחמוד עבאס.
במסגרת תפקידו כשר לשיתוף פעולה אזורי, נפגש עם שר המשפטים של סודאן וקידם הקמת נמל תעופה ישראלי-פלסטיני בעטרות.
ב-5 ביולי 2022, עם היציאה לבחירות לכנסת העשרים וחמש, הודיע פריג' על פרישה מהחיים הפוליטיים. הוצב במקום ה-117 הסמלי ברשימת מרצ לכנסת.
החל משנת 2023 משמש פריג' כפרשן בתוכנית "אולפן לילה" של ערוץ הספורט.
חיים אישיים

פריג' נשוי לניהאיה, מורה במקצועה, ואב לשש בנות ובן. מתגורר בכפר קאסם.
ב-8 בפברואר 2022 עבר אירוע מוחי.
הערות שוליים

↑  יואב קרקובסקי, השר מכפר קאסם: עיסאווי פריג' בדרך לשולחן הממשלה, באתר כאן – תאגיד השידור הישראלי, 12 ביוני 2021
↑  יהונתן ליס, ח"כ עיסאווי פריג' מונה לחבר בוועדת החוץ והביטחון של הכנסת, באתר הארץ, 27 בנובמבר 2017
↑  היסטוריה בלוד: לראשונה אי פעם ח"כ ערבי נאם באירוע גאווה - שיחה מקומית, באתר שיחה מקומית, ‏4 ביוני 2018
↑  אריק בנדר, ‏מוסי רז ועיסאווי פריג' ירוצו יחד לראשות מרצ, באתר מעריב אונליין, 12 ביוני 2019
↑   יהונתן ליס, עיסאווי פריג' ומוסי רז הסירו מועמדותם לראשות מרצ והודיעו על תמיכה בזנדברג, באתר הארץ, 17 ביוני 2019
↑  תני גולדשטיין, "הורוביץ מתכנן להשתלט על מפלגת העבודה, והנוכחות שלי מפריעה לו", באתר זמן ישראל, 14 בינואר 2020
↑  מרצ – השמאל של ישראל, באתר ועדת הבחירות המרכזית לכנסת
↑  פריג' מינה את האחיינית של הרב אלון למנכ"לית משרדו, באתר "סרוגים", 29 ביוני 2021
↑  איתמר אייכנר, התחממות ביחסים: השרים כהנא ופריג' נפגשו עם שר המשפטים של סודן, באתר ynet, 13 באוקטובר 2021
↑  גלעד כהן, השר פריג' מקדם: נמל תעופה ישראלי-פלסטיני במתחם הנטוש, באתר ynet, 30 בנובמבר 2021
↑  טל שלו‏, לאחר שחווה אירוע מוחי: השר עיסאווי פריג' פורש ממרצ, באתר וואלה, 5 ביולי 2022
↑  אריאל כהנא, השר עיסאווי פריג' עבר אירוע מוחי, באתר ישראל היום, 8 בפברואר 2022
| השרים לשיתוף פעולה אזורי בממשלות ישראל |
| --- | --- | --- |
| שרים לשיתוף פעולה אזורי (1999–2007) | שמעון פרס • ציפי לבני • רוני מילוא |  |
| שר בלי תיק אחראי על שיתוף פעולה אזורי (2007) | ראלב מג'אדלה |  |
| שרים לפיתוח אזורי (2007 ואילך) | אהוד אולמרט • סילבן שלום • בנימין נתניהו • צחי הנגבי • גלעד ארדן • אופיר אקוניס • עיסאווי פריג' • יואב קיש • דודי אמסלם |  |
פורמולה 1 עונת 1967

| --- | --- |

 סוג תחרות:  מרוץ מכוניות
 תאריך התחלה:  2 בינואר 1967
 תאריך סיום:  22 באוקטובר 1967
 מספר עונה:  18
 מספר מרוצים בעונה:  11
 זוכה באליפות הנהגים:  דני האלם
 נקודות הנהג הזוכה:  51
 זוכה באליפות היצרנים:  ברבהאם
 נקודות היצרן הזוכה:  63 (67)
 → פורמולה 1 עונת 1966 פורמולה 1 עונת 1968 ← 
 
עונת 1967 הייתה העונה ה-18 של אליפות הפורמולה 1, שאורגנה על ידי הפדרציה הבינלאומית לרכב (FIA). דני האלם מניו זילנד זכה באליפות הנהגים, וקבוצת ברבהאם זכתה באליפות היצרנים בפעם השנייה ברציפות.
המרוצים בעונה

|  | מרוץ | מסלול | תאריך | פול פוזישן | הקפה מהירה | מנצח | יצרן |
| --- | --- | --- | --- | --- | --- | --- | --- |
| 1 | דרום אפריקה (1928–1994) גרנד פרי דרום אפריקה | קאיילמי | 2 בינואר | אוסטרליה ג'ק ברבהאם | ניו זילנד דני האלם | מקסיקו (1934-1968) פדרו רודריגס | בריטניה קופר-מזארטי |
| 2 | מונקו גרנד פרי מונקו | מונקו | 7 במאי | אוסטרליה ג'ק ברבהאם | בריטניה ג'ים קלארק | ניו זילנד דני האלם | בריטניה ברבהאם-רפקו |
| 3 | הולנד גרנד פרי הולנד | זנדוורט | 4 ביוני | בריטניה גרהאם היל | בריטניה ג'ים קלארק | בריטניה ג'ים קלארק | בריטניה לוטוס-פורד |
| 4 | בלגיה גרנד פרי בלגיה | ספא-פרנקורצ'מפס | 18 ביוני | בריטניה ג'ים קלארק | ארצות הברית דן גורני | ארצות הברית דן גורני | ארצות הברית איגל-וסלייק |
| 5 | צרפת גרנד פרי צרפת | לה מאן | 2 ביולי | בריטניה גרהאם היל | בריטניה גרהאם היל | אוסטרליה ג'ק ברבהאם | בריטניה ברבהאם-רפקו |
| 6 | בריטניה גרנד פרי בריטניה | סילברסטון | 15 ביולי | בריטניה ג'ים קלארק | ניו זילנד דני האלם | בריטניה ג'ים קלארק | בריטניה לוטוס-פורד |
| 7 | גרמניה המערבית גרנד פרי גרמניה | נורבורגרינג | 6 באוגוסט | בריטניה ג'ים קלארק | ארצות הברית דן גורני | ניו זילנד דני האלם | בריטניה ברבהאם-רפקו |
| 8 | קנדה גרנד פרי קנדה | מוספורט פארק | 27 באוגוסט | בריטניה ג'ים קלארק | בריטניה ג'ים קלארק | אוסטרליה ג'ק ברבהאם | בריטניה ברבהאם-רפקו |
| 9 | איטליה גרנד פרי איטליה | מונצה | 10 בספטמבר | בריטניה ג'ים קלארק | בריטניה ג'ים קלארק | בריטניה ג'ון סורטיס | יפן (1870-1999) הונדה |
| 10 | ארצות הברית גרנד פרי ארצות הברית | וטקינס גלן | 1 באוקטובר | בריטניה גרהאם היל | בריטניה גרהאם היל | בריטניה ג'ים קלארק | בריטניה לוטוס-פורד |
| 11 | מקסיקו (1934-1968) גרנד פרי מקסיקו | הרמנוס רודריגז | 22 באוקטובר | בריטניה ג'ים קלארק | בריטניה ג'ים קלארק | בריטניה ג'ים קלארק | בריטניה לוטוס-פורד |
דירוג האליפות > שיטת הניקוד

הנקודות בכל מרוץ הוענקו לנהגים שסיימו באחד מששת המקומות הראשונים. בחישוב נקודות האליפות הובאו בחשבון 6 התוצאות הטובות ביותר בלבד. הנקודות המופיעות בסוגריים כוללות את סך הנקודות שהושגו בעונה.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| מיקום | 1 | 2 | 3 | 4 | 5 | 6 |
| נקודות | 9 | 6 | 4 | 3 | 2 | 1 |
דירוג האליפות > דירוג הנהגים

הטבלה כוללת רק נהגים שצברו נקודות במהלך העונה
| מיקום | נהג | דרום אפריקה (1928–1994) | מונקו | הולנד | בלגיה | צרפת | בריטניה | גרמניה המערבית | קנדה | איטליה | ארצות הברית | מקסיקו | נקודות |
| --- | --- | --- | --- | --- | --- | --- | --- | --- | --- | --- | --- | --- | --- |

| 1 | ניו זילנד דני האלם | 4 | 1 | 3 | פרש | 2 | 2 | 1 | 2 | פרש | 3 | 3 | 51 |
| 2 | אוסטרליה ג'ק ברבהאם | 6 | פרש | 2 | פרש | 1 | 4 | 2 | 1 | 2 | (5) | 2 | 46 (48) |
| 3 | בריטניה ג'ים קלארק | פרש | פרש | 1 | 6 | פרש | 1 | פרש | פרש | 3 | 1 | 1 | 41 |
| 4 | בריטניה ג'ון סורטיס | 3 | פרש | פרש | פרש |  | 6 | 4 |  | 1 | פרש | 4 | 20 |
| 5 | ניו זילנד כריס אמון |  | 3 | 4 | 3 | פרש | 3 | 3 | 6 | 7 | פרש | 9 | 20 |
| 6 | מקסיקו (1934-1968) פדרו רודריגס | 1 | 5 | פרש | 9 | 6 | 5 | 11 |  |  |  | 6 | 15 |
| 7 | בריטניה גרהאם היל | פרש | 2 | פרש | פרש | פרש | פרש | פרש | 4 | פרש | 2 | פרש | 15 |
| 8 | ארצות הברית דן גורני | פרש | פרש | פרש | 1 | פרש | פרש | פרש | 3 | פרש | פרש | פרש | 13 |
| 9 | בריטניה ג'קי סטיוארט | פרש | פרש | פרש | 2 | 3 | פרש | פרש | פרש | פרש | פרש | פרש | 10 |
| 10 | בריטניה מייק ספנס | פרש | 6 | 8 | 5 | פרש | פרש | פרש | 5 | 5 | פרש | 5 | 9 |
| 11 | רודזיה 1964 ג'ון לאב | 2 |  |  |  |  |  |  |  |  |  |  | 6 |
| 12 | שווייץ ג'ו סיפרט | פרש | פרש | 10 | 7 | 4 | פרש | פרש | DNS | פרש | 4 | 12 | 6 |
| 13 | אוסטריה יוכן רינדט | פרש | פרש | פרש | 4 | פרש | פרש | פרש | פרש | 4 | פרש |  | 6 |
| 14 | ניו זילנד ברוס מקלארן |  | 4 | פרש |  | פרש | פרש | פרש | 7 | פרש | פרש | פרש | 3 |
| 15 | שוודיה ג'ו בונייה | פרש |  |  | פרש |  | פרש | 6 | 8 | פרש | 6 | 10 | 3 |
| 16 | בריטניה כריס אירווין |  |  | 7 | פרש | 5 | 7 | 9 | פרש | פרש | פרש | פרש | 2 |
| 17 | בריטניה בוב אנדרסון | 5 | DNQ | 9 | 8 | פרש | פרש |  |  |  |  |  | 2 |
| 18 | בריטניה מייק פארקס |  |  | 5 | פרש |  |  |  |  |  |  |  | 2 |
| 19 | צרפת גיא ליז'ייה |  |  |  | 10 | NC | 10 | 8 |  | פרש | פרש | 11 | 1 |
| 20 | איטליה לודביקו סקרפיוטי |  |  | 6 | NC |  |  |  |  | פרש |  |  | 1 |
| 21 | בלגיה ג'קי איקס |  |  |  |  |  |  | פרש |  | 6 | פרש |  | 1 |
דירוג האליפות > דירוג היצרנים

הטבלה כוללת רק יצרנים שצברו נקודות במהלך העונה. התוצאות המודגשות הן התוצאות שנחשבו לחישוב הניקוד באליפות.
| מיקום | יצרן | דרום אפריקה (1928–1994) | מונקו | הולנד | בלגיה | צרפת | בריטניה | גרמניה המערבית | קנדה | איטליה | ארצות הברית | מקסיקו | נקודות |
| --- | --- | --- | --- | --- | --- | --- | --- | --- | --- | --- | --- | --- | --- |
| 1 | בריטניה ברבהאם-רפקו | 4 | 1 | 2 | פרש | 1 | 2 | 1 | 1 | 2 | (3) | 2 | 63 (67) |
| 2 | בריטניה לוטוס-פורד |  |  | 1 | 6 | פרש | 1 | פרש | 4 | 3 | 1 | 1 | 44 |
| 3 | בריטניה קופר-מזארטי | 1 | 5 | 10 | 4 | 4 | 5 | 6 | 8 | 4 | 4 | 6 | 28 |
| 4 | יפן (1870-1999) הונדה | 3 | פרש | פרש | פרש |  | 6 | 4 |  | 1 | פרש | 4 | 20 |
| 5 | איטליה פרארי |  | 3 | 4 | 3 | פרש | 3 | 3 | 6 | 7 | פרש | 8 | 20 |
| 6 | בריטניה BRM | פרש | 6 | 8 | 2 | 3 | 7 | 9 | 5 | 5 | פרש | 5 | 17 |
| 7 | ארצות הברית איגל-ווסלייק |  | פרש | פרש | 1 | פרש | פרש | פרש | 3 | פרש | פרש | פרש | 13 |
| 8 | בריטניה לוטוס-BRM | פרש | 2 | 7 |  |  |  |  | 11 |  |  | פרש | 6 |
| 9 | בריטניה קופר-קליימקס | 2 |  |  |  |  |  |  | DNQ |  |  |  | 6 |
| 10 | בריטניה מקלארן-BRM |  | 4 | פרש |  |  |  |  | 7 | פרש | פרש | פרש | 3 |
| 11 | בריטניה ברבהאם-קליימקס | 5 | DNQ | 9 | 8 | פרש | פרש |  |  |  |  |  | 2 |
| — | צרפת מרתה-פורד |  | פרש |  |  |  |  |  |  |  | 7 | 7 | 0 |
| — | ארצות הברית איגל-קליימקס | פרש |  |  |  |  |  |  | NC |  |  |  | 0 |
| — | דרום אפריקה (1928–1994) LDS-קליימקס | פרש |  |  |  |  |  |  |  |  |  |  | 0 |
| — | בריטניה לוטוס-קליימקס |  | פרש |  |  |  |  |  |  |  |  |  | 0 |
| — | בריטניה קופר-ATS |  |  |  |  |  | פרש |  |  |  |  |  | 0 |
| — | בריטניה לולה -ב.מ.וו |  |  |  |  |  |  | פרש |  |  |  |  | 0 |
פצ'ורסקי (נפה)

| --- | --- |
סמל פצ'ורסקיסמל פצ'ורסקי

 מדינה:  רוסיה רוסיה
 מחוז:  מחוז פסקוב
 מושל:  סרגיי וסילייב  (Сергей Васильев)
 ערים בנפה:  פצ'ורי
 בירת הנפה:  פצ'ורי 
 תאריך ייסוד:  1944
 שטח:  1,251 קמ"ר
 אוכלוסייה:  ‏
  ‑ בנפה:  18,602 (1 בינואר 2023)
 קואורדינטות:  57°49′00″N 27°36′00″E﻿ / ﻿57.81666667°N 27.6°E﻿ / 57.81666667; 27.6 
 אזור זמן:  UTC +3:00
 http://pechory.reg60.ru/
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
נפת פצ'ורסקי (רוסית: Печорский район) היא יחידה מנהלית טריטוריאלית ברוסיה על גבול אסטוניה הנמצאת בחלקו הצפון-מערבי של מחוז פסקוב. מרכז הנפה היא פצ'ורי. אוכלוסיית נפת פצ'ורסקי מונה כ-25,300 תושבים (2005), שטח הנפה — 1,251 קמ"ר. נפת פצ'ורסקי היא חלק מארץ הסטו (באסטונית Setumaa), האזור שבו מתגוררים בני מיעוט הסטו.
היסטוריה

בשנת 1920 הועברה נפת פצ'ורסקי מרוסיה לאסטוניה העצמאית לפי חוזה טרטו. השם הרשמי של הנפה שונה ל"מחוז פטסרי" (השתמשו גם בשם "פטסרימאה" (באסטונית Petserimaa)). לאחר סיפוחה של אסטוניה לברית המועצות בקיץ 1940 הנפה נשארה בתוך הגבולות האדמיניסטרטיביים של הרפובליקה הסובייטית הסוציאליסטית האסטונית. בקיץ 1941 האזור נכבש על ידי גרמניה הנאצית ועד שחרורו ב-1944 היה כלול בתחום נציבות הרייך אוסטלנד.
בשנת 1945 העביר השלטון במוסקבה את נפת פטסרי האסטונית למחוז פסקוב של הרפובליקה הסובייטית הסוציאל-פדרטיבית של רוסיה.
עם הקמת מעברי הגבול היבשתיים בין רוסיה לאסטוניה אחרי התפרקות ברית המועצות בשנת 1991 נפת פצ'ורסקי הוכרזה כאזור ספר והוטל איסור על כניסת תיירים לתחומה. האיסור הוסר בשנת 2007.
ראו גם

ארץ הסטו
פצ'ורי
מחוז פסקוב
היסטוריה של אסטוניה
פרה-פיגורציה

טיפולוגיה או פרה-פיגורציה (פרה = לפני, טרום; פיגורציה = דמות) היא שיטה תאולוגית המהווה את גרסת הפרשנות הנוצרית המקובלת למקרא. שיטה זו רואה בתנ"ך (המכונה בנצרות "הברית הישנה"), מסמך נבואי המכיל רמזים מטרימים לפרשת חייו ומותו של ישו ולעיקרי האמונה שפורש פאולוס השליח בספרי "הברית החדשה". לפי התאוריה הפרשנית הזו, תכלית הביבליה העברית היא הבאת הבשורה בדמות ארכיטיפים מוקדמים לסיפורו של ישו, שהוא שיאו ומיצויו המלא של הארכיטיפוס. ניתן למצוא ביטויים לפרה-פיגורציה ביצירות האמנות של ימי הביניים, בייחוד בספרי תנ"ך העניים ו"ראי גאולת האנושות". אמנים אלו יצרו שימוש בסיפורי התנ"ך כדימויים אמנותיים המקבילים למעשיות הברית החדשה. פרשנות זו סיפקה להם אפשרות ליצור קשת רחבה של משמעויות אלגוריות המתבטאות הן בתיאור כל סצנה וסצנה בנפרד, והן בהתייחסות לסיפור הרחב והפקת מוסר-השכל התואם לרוח הברית החדשה.
דוגמאות לפרשנות פרה-פיגורטיבית לברית הישנה

עקדת יצחק, לדוגמה, יכולה להוות ייצוג ויזואלי המסמן עבור הצופים את צליבתו של ישו, ואילו ביקור המלאכים אצל אברהם, המבשרים על הולדת יצחק, יהווה רמז מקדים לביקור שלושת המאגים הבאים להעריץ ולברך את ישו.
פרשיות מקראיות שעניינן ברכות ונבואות על העתיד, איפשרו לפרשנים נוצרים פירוש טיפולוגי אף ללא עקירת הפשט. כך למשל, אפילו פרשני הפשט ב"אסכולת אנטיוכיה" שהתנגדו בדרך כלל לאלגוריות המתבססות על עקירת הפשט ומציאת משמעות נסתרת בתוכו, העדיפו להצביע על הקבלה בין פסוקים מהברית הישנה והחדשה, שרימזו לשיטתם על בואו העתידי של ישו ברמה שהתחרתה בפרשנות היצירתית של יריביהם מ"אסכולת אלכסנדריה" אשר נטו לאלגוריה. תאודורטוס מקירוס (אנ'), לדוגמה, כתב שפסוק הברכה העתידית הנאמר ליעקב בבראשית כ"ז:ל"ט ("מִשְׁמַנֵּ֤י הָאָ֙רֶץ֙ יִהְיֶ֣ה מֽוֹשָׁבֶ֔ךָ וּמִטַּ֥ל הַשָּׁמַ֖יִם מֵעָֽל") מתייחס בעצם מראש לטבעו האלוהי והאנושי של ישו הנוצרי. דמותו של יעקב היא איפוא טיפולוגית לזו של ישו.
יעקב המברך את נכדיו מנשה ואפרים, משכל את ידיו משום שאפרים הצעיר הוא העתיד להיות הבכיר בין האחים. פרשנות פרה-פיגורטיבית לתמונה זו (כולל באמנות) מפרשת את שיכול הידיים כסימן הצלב ואת מנשה כמסמן של הברית הישנה או את ישראל שבבשר, בעוד אפרים הצעיר מסמן את הברית החדשה או את ישראל שברוח, שהאלהים עתיד לבכרו על פני היהדות או הברית הקודמת. פרשנות נוצרית זו נשענה על התרגום הנוצרי לפסוק (בראשית מז, לא) 'וישתחו ישראל על ראש המטה', ולפיו 'המטה' (staff) אינו אלא הצלב.
קריאה נוצרית בברית הישנה נוטה לפרשנות פרה-פיגורטיבית אפילו בכמה פסוקים הנוגעים להלכה. כך, מוצגת צליבתו של ישו הנוצרי כקורבן פסח. משום כך מפורשים פסוקים הלכתיים מתורת משה הנוגעים לכללי הקרבת הקרבן כהתוויה פרה-פיגורטיבית לקרבן האולטימטיבי: צליבתו של ישו. לדוגמה: המקרא מזהיר "ועצם לא תשברו בו" והפרשנות הנוצרית (הבשורה על פי יוחנן, פרק יט) מוצאת את הגשמתו המלאה של הפסוק הזה במקרהו המיוחד של ישו בכך שחרף צליבתו, לא שברו את שוקיו של הנצלב, וזאת בשונה מן הנהוג בדרך כלל בצליבה הרומית.
מקבילות מדרשיות בין אירועים בברית הישנה והחדשה

הקריאה הנוצרית והאגדה הנוצרית נוטות לעיתים לחבר יחדיו מוטיבים ואירועים מן הברית הישנה והחדשה. כך למשל, במקביל לתיאור המקראי על העדפת מטהו הפורח של אהרן הכהן על המטות המתחרים של קורח ועדתו, מתארת אגדה נוצרית כיצד בחרה מרים, אמו-יולדתו של ישו, לבוא בברית הנישואין דווקא עם יוסף הקדוש: הוא נבחר מבין אלמנים שונים, בעקבות נס שקרה למטהו היבש שהחל לפרוח. בדומה לכך, נעשה שימוש בהקבלת שמו של יוסף העברי המקראי, לבין שמו של יוסף הקדוש אביו של ישו, כחולקים את אותו שבח של עמידת גבורה בפיתוי: איקונות רוסיות אורתודוקסיות מתארות לעיתים סיפור של ניסיון פיתוי של יוסף הקדוש על ידי השטן - שניסה לבטל את אירוסיו למרים, אולם יוסף עמד בפיתוי.
הערות שוליים

↑  St. Joseph Traditions, St. Mary Immaculate Parish (באנגלית אמריקאית)
| --- | --- |
בקרת זהויות :  NLI: 987007558412105171  BnF: cb119386738 (data)  GND: 4186518-2  LCCN: sh85139176  NKC: ph230290 
ערך זה הוא קצרמרבנושא נצרות. אתם מוזמנים לתרום לוויקיפדיה ו.
יעקב מברך את בני יוסף, ציור מאת רמברנדט, 1656. בתמונה נראים גם יוסף ואשתו אסנת בת פוטיפרע.
פורמולה 1 עונת 1965

| --- | --- |

 סוג תחרות:  מרוץ מכוניות
 תאריך התחלה:  1 בינואר 1965
 תאריך סיום:  24 באוקטובר 1965
 מספר עונה:  16
 מספר מרוצים בעונה:  10
 זוכה באליפות הנהגים:  ג'ים קלארק
 נקודות הנהג הזוכה:  54
 זוכה באליפות היצרנים:  לוטוס
 נקודות היצרן הזוכה:  54 (58)
 → פורמולה 1 עונת 1964 פורמולה 1 עונת 1966 ← 
 
עונת 1965 היא העונה ה-16 של אליפות הפורמולה 1 שאורגנה על ידי הפדרציה הבינלאומית לרכב (FIA). ג'ים קלארק ניצח שישה מתוך עשרת המרוצים בעונה וזכה באליפות הנהגים בפעם השנייה. קבוצת לוטוס זכתה באליפות היצרנים בפעם השנייה
המרוצים בעונה

|  | מרוץ | מסלול | תאריך | פול פוזישן | הקפה מהירה | מנצח | יצרן |
| --- | --- | --- | --- | --- | --- | --- | --- |
| 1 | דרום אפריקה (1928–1994) גרנד פרי דרום אפריקה | הנסיך ג'ורג' | 1 בינואר | בריטניה ג'ים קלארק | בריטניה ג'ים קלארק | בריטניה ג'ים קלארק | בריטניה לוטוס-קליימקס |
| 2 | מונקו גרנד פרי מונקו | מונקו | 30 במאי | בריטניה גרהאם היל | בריטניה גרהאם היל | בריטניה גרהאם היל | בריטניה BRM |
| 3 | בלגיה גרנד פרי בלגיה | ספא-פרנקורצ'מפס | 13 ביוני | בריטניה גרהאם היל | בריטניה ג'ים קלארק | בריטניה ג'ים קלארק | בריטניה לוטוס-קליימקס |
| 4 | צרפת גרנד פרי צרפת | שארד | 27 ביוני | בריטניה ג'ים קלארק | בריטניה ג'ים קלארק | בריטניה ג'ים קלארק | בריטניה לוטוס-קליימקס |
| 5 | בריטניה גרנד פרי בריטניה | סילברסטון | 10 ביולי | בריטניה ג'ים קלארק | בריטניה גרהאם היל | בריטניה ג'ים קלארק | בריטניה לוטוס-קליימקס |
| 6 | הולנד גרנד פרי הולנד | זנדוורט | 18 ביולי | בריטניה גרהאם היל | בריטניה ג'ים קלארק | בריטניה ג'ים קלארק | בריטניה לוטוס-קליימקס |
| 7 | גרמניה המערבית גרנד פרי גרמניה | נורבורגרינג | 1 באוגוסט | בריטניה ג'ים קלארק | בריטניה ג'ים קלארק | בריטניה ג'ים קלארק | בריטניה לוטוס-קליימקס |
| 8 | איטליה גרנד פרי איטליה | מונצה | 12 בספטמבר | בריטניה ג'ים קלארק | בריטניה ג'ים קלארק | בריטניה ג'קי סטיוארט | בריטניה BRM |
| 9 | ארצות הברית גרנד פרי ארצות הברית | וטקינס גלן | 3 באוקטובר | בריטניה גרהאם היל | בריטניה גרהאם היל | בריטניה גרהאם היל | בריטניה BRM |
| 10 | מקסיקו (1934-1968) גרנד פרי מקסיקו | הרמנוס רודריגז | 24 באוקטובר | בריטניה ג'ים קלארק | ארצות הברית דן גורני | ארצות הברית ריצ'י גינטר | יפן הונדה |
דירוג האליפות > שיטת הניקוד

הנקודות בכל מרוץ הוענקו לנהגים שסיימו באחד מששת המקומות הראשונים. בחישוב נקודות האליפות הובאו בחשבון 6 התוצאות הטובות ביותר בלבד. הנקודות המופיעות בסוגריים כוללות את סך הנקודות שהושגו בעונה.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| מיקום | 1 | 2 | 3 | 4 | 5 | 6 |
| נקודות | 9 | 6 | 4 | 3 | 2 | 1 |
דירוג האליפות > דירוג הנהגים

הטבלה כוללת רק נהגים שצברו נקודות במהלך העונה
| מיקום | נהג | דרום אפריקה (1928–1994) | מונקו | בלגיה | צרפת | בריטניה | הולנד | גרמניה המערבית | איטליה | ארצות הברית | מקסיקו | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1 | בריטניה ג'ים קלארק | 1 |  | 1 | 1 | 1 | 1 | 1 | 10 | פרש | פרש | 54 |
| 2 | בריטניה גרהאם היל | 3 | 1 | (5) | (5) | 2 | (4) | 2 | 2 | 1 | פרש | 40 (47) |
| 3 | בריטניה ג'קי סטיוארט | (6) | 3 | 2 | 2 | 5 | 2 | פרש | 1 | פרש | פרש | 33 (34) |
| 4 | ארצות הברית דן גורני | פרש |  | 10 | פרש | 6 | 3 | 3 | 3 | 2 | 2 | 25 |
| 5 | בריטניה ג'ון סורטיס | 2 | 4 | פרש | 3 | 3 | 7 | פרש | פרש |  |  | 17 |
| 6 | איטליה לורנצו בנדיני | 15 | 2 | 9 | 8 | פרש | 9 | 6 | 4 | 4 | 8 | 13 |
| 7 | ארצות הברית ריצ'י גינטר |  | פרש | 6 | פרש | פרש | 6 |  | 14 | 7 | 1 | 11 |
| 8 | בריטניה מייק ספנס | 4 |  | 7 | 7 | 4 | 8 | פרש | 11 | פרש | 3 | 10 |
| = | ניו זילנד ברוס מקלארן | 5 | 5 | 3 | פרש | 10 | פרש | פרש | 5 | פרש | פרש | 10 |
| 10 | אוסטרליה ג'ק ברבהאם | 8 | פרש | 4 |  | DNS |  | 5 |  | 3 | פרש | 9 |
| 11 | ניו זילנד דני האלם |  | 8 |  | 4 | פרש | 5 | פרש | פרש |  |  | 5 |
| = | שווייץ ג'ו סיפרט | 7 | 6 | 8 | 6 | 9 | 13 | פרש | פרש | 11 | 4 | 5 |
| 13 | אוסטריה יוכן רינדט | פרש | DNQ | 11 | פרש | 14 | פרש | 4 | 8 | 6 | פרש | 4 |
| 14 | מקסיקו (1934-1968) פדרו רודריגס |  |  |  |  |  |  |  |  | 5 | 7 | 2 |
| = | ארצות הברית רוני בקנום |  | פרש | פרש | פרש |  |  |  | פרש | 13 | 5 | 2 |
| = | בריטניה ריצ'רד אטווד |  | פרש | 14 |  | 13 | 12 | פרש | 6 | 10 | 6 | 2 |
דירוג האליפות > דירוג היצרנים

הטבלה כוללת רק יצרנים שצברו נקודות במהלך העונה
| מיקום | יצרן | דרום אפריקה (1928–1994) | מונקו | בלגיה | צרפת | בריטניה | הולנד | גרמניה המערבית | איטליה | ארצות הברית | מקסיקו | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1 | בריטניה לוטוס-קליימקס | 1 | 10 | 1 | 1 | 1 | 1 | 1 | 10 | 12 | (3) | 54 (58) |
| 2 | בריטניה BRM | (3) | 1 | 2 | 2 | 2 | (2) | (2) | 1 | 1 | פרש | 45 (61) |
| 3 | בריטניה ברבהאם-קליימקס | 8 | 7 | 4 | (4) | (6) | 3 | 3 | 3 | 2 | 2 | 27 (31) |
| 4 | איטליה פרארי | 2 | 2 | 9 | 3 | 3 | 7 | (6) | 4 | 4 | 7 | 26 (27) |
| 5 | בריטניה קופר-קליימקס | 5 | 5 | 3 | פרש | 10 | פרש | 4 | 5 | 6 | פרש | 14 |
| 6 | יפן הונדה |  | פרש | 6 | פרש | פרש | 6 |  | 14 | 7 | 1 | 11 |
| 7 | בריטניה ברבהאם-BRM | 7 | 6 | 8 | 6 | 8 | 11 | פרש | פרש | 11 | 4 | 5 |
| 8 | בריטניה לוטוס-BRM | 11 | פרש | 13 | פרש | 13 | 10 | פרש | 6 | 10 | 6 | 2 |
פדרציית הרוגבי הרוסית

| --- | --- |

 ענפי ספורט:  רוגבי
 תחום השיפוט:  ארצי, רוסיה
 מיקום המטה:  מוסקבה, רוסיה
 יושב ראש:  רוסיה איגור ארטמייב
 תאריך ייסוד:  1991
 Rugby.Ru
פדרציית הרוגבי הרוסית (ברוסית: Федерация регби России) הוא הגוף השולט בענף היוניון רוגבי ברוסיה. הוא נוסד בשנת 1936 במקור כאיגוד הרוגבי של ברית המועצות. איגוד הרוגבי של רוסיה הפך לחלק מאיגוד הרוגבי העולמי בשנת 1990.
הפדרציה מנהלת את נבחרות הרוגבי הלאומיות, את הליגה המקצוענית, הליגה הבכירה, הליגה הפדרלית וטורניר הגביע הרוסי ברוגבי.
מטרות

פדרציית הרוגבי של רוסיה שמה לעצמה מטרה לנבחרת רוסיה להעפיל לגביע העולם ברוגבי 2011 בניו זילנד ולהופיע לראשונה בטורניר. הנבחרת הצליחה במסע זה, והעפילה לאירופה 2 בבית C, שם אחת מיריבותיה הייתה אחת היריבויות הספורטיביות העיקריות במדינה, ארצות הברית. בהמשך, הם כיוונו להיות 12 המשתתפים המובילים ברוגבי עד 2015 ולהעפיל לשלב רבע הגמר בגביע העולם ברוגבי ביפן 2019.
יושבי ראש

ינואר 1991 – מרץ 1999: אנדריי קוקושין
מרץ 1999 – אוקטובר 2003: יורי ניקולאייב
אוקטובר 2003 – ספטמבר 2017: ויאצ'סלב קופייה
ספטמבר 2017 – ואילך: איגור ארטמייב
ראו גם

נבחרת רוסיה ברוגבי
הערות שוליים

↑  "Russia target World Cup qualification". International Rugby Board. 5 בפברואר 2010. אורכב מ-המקור ב-2012-03-23. נבדק ב-9 בפברואר 2010. {{cite web}}:  (עזרה)